ඉන් පසුව 1967 වසරේදී එක්සත් ජාතික පක්ෂය නියෝජනය කළ සිරිල් කුරේත්, 1970 වසරේදී නිදහස් පක්ෂය නියෝජනය කරමින් ස්ටැන්ලි තිලකරත්නත් කථානායක ධුරයට පත්වුණා.  1972 වසරේදී ජාතික රාජ්‍ය සභාවේ පළමු කථානායකවරයා ලෙස ශ්‍රී ලංකා නිදහස් පක්ෂයේ ස්ටැන්ලි තිලකරත්න යළිත් පත්වූ අතර 1977 වසරේදී එම සභාවේ කථානායක ලෙස එක්සත් ජාතික පක්ෂයේ ආනන්ද තිස්ස ද අල්විස් තේරී පත්වුණා.1978 වසරේ ශ්‍රී ලංකා පාර්ලිමේන්තුවේ කථානායකවරයා ලෙස ආනන්ද තිස්ස ද අල්විස් යළිත් තේරී පත්වූ අතර එම වසරේදීම එක්සත් ජාතික පක්ෂය නියෝජනය කළ බාකීර් මාකර් කථානායක ධුරයේ දිවුරුම් දෙනු ලැබුවා. 1983 වසරේදී එක්සත් ජාතික පක්ෂය නියෝජනය කළ ඊ.එල්. සේනානායක සහ 1989 වසරේදී එක්සත් ජාතික පක්ෂයේ එම්.එච්. මොහොමඞ් කථානායක ධුරයට පත්වුණා.  1994 දී ශ්‍රී ලංකා නිදහස් පක්ෂය නියෝජනය කළ කේ.බී. රත්නායක ද, 2000 වසරේදී එක්සත් ජාතික පක්ෂය නියෝජනය කළ අනුර බණ්ඩාරනායක ද 2001 වසරේදී එම පක්ෂයේම ජෝශෆ් මයිකල් පෙරේරා ද කථානායක ධුරයට පත්වී තිබෙනවා. 2004 වසරේ එක්සත් ජාතික පක්ෂය නියෝජනය කළ වි.ජ.මු. ලොකුබණ්ඩාර කථානායක ධුරයට පත්වූ අතර 2010 වසරේදී ශ්‍රී ලංකා නිදහස් පක්ෂය නියෝජනය කළ චමල් රාජපක්ෂ එම ධුරයට පත්වුණා.